Ռեբեկա Ջարվիս

**Ռեբեկա Էնն Ջարվիս** (), ամերիկացի լրագրող և նախկին ներդրումային բանկատեր։ Նա ABC News- ի բիզնեսի, տնտեսագիտության և տեխնոլոգիաների գլխավոր թղթակիցն է, Real Biz- ի հաղորդավարը, հիմնադիրը, կառավարիչ խմբագիրը և Rebecca Jarvis-ի ու The Dropout-ի No Limits փոդքասթերի վարողը։ Նա The Apprentice- ի 4-րդ սեզոնի եզրափակիչ փուլի մասնակից էր։

### Վաղ կյանք
ՌԵբեկան Ջեյմս Թ. Ջարվիսի դուստրն է։ Նրա հայրը Չիկագոյում իրավաբան է և բիզնես խորհրդատու։ Նրա մայրը Chicago Tribune- ազգային սինդիկացված ֆինանսական սյունակագիրն է։ 1999 թվականին Ջարվիսն ավարտել է Սուրբ Փոլ ակադեմիան և Սամմիթի դպրոցը  և Չիկագոյի համալսարանը 2003 թվականին՝ սովորելով տնտեսագիտություն և իրավունք։ Նա միջազգային տնտեսագիտություն և բիզնես է սովորել Փարիզում՝  Sciences Po և Paris Dauphine համալսարաններում։

Ջարվիսը 2000 թվականի փետրվարին եղել է  «20 դեռահասներն ովքեր կփոխեն աշխարհը» դեռահասներից մեկը։ Նա պարգևատրվել է ավելի քան 750,000 դոլար հավաքագրելու համար՝ իր սեփական շահույթ չհետապնդող մանկական բարեգործական հիմնադրամի համար, մի նախագիծ, որում ներգրավված էին նաև Ալ Գորը և Քոլին Փաուելը, որը նա ստեղծել է 15 տարեկանում։ Նա նաև անվանվել է «Լույսի կետ»՝ իրավազորված երեխաների և դեռահասների քարոզչության համար։ Ավագ դպրոցի տարիներին Ջարվիսը Երիտասարդական Առաջնորդության Ազգային խորհրդի հետ աշխատել է  իրենց Երիտասարդական ծրագրի թիմում՝ ստանալով այն սակավաթիվ հարցազրույցներից մեկը, որը տվել էր այն ժամանակվա պետքարտուղար Քոլին Փաուելը։

## Աշակերտը
The Apprentice 4  շոուի երկրորդ շաբաթվա ընթացքում հոկեյ խաղալիս Ջարվիսը կոտրել է իր կոճը և նաա հենակներով էր մրցույթի ամբողջ ընթացքում, սակայն յոթ ամիս անց, մինչև եթերաշրջանի ավարտը լիովին կարողացել է քայլել։ Շոուի եթերաշրջանի ավարտին աշխատանքի է ընդունվել Ռանդալ Փինկետը։ Դոնալդ Թրամփը Փինկետին հարցրել է, արդյոք նա նույնպես պետք է վարձի Ջարվիսին, Փինկետը պատասխանել է, որ ինքը պետք է լինի միակ աշակերտը, քանի որ ինքը հաղթող է։

## Մասնագիտական կարիերա
Ջարվիսը Լոնդոնում ՝ Citigroup ընկերությունում կարճաժամկետ տոկոսադրույքով թրեյդեր էր։ Հետագայում նա աշխատել է Չիկագոյի Banc of America Securities-ում՝ որպես ներդրումային բանկային վերլուծաբան։

Ջարվիսն աշխատել է ինչպես ներդրումային, բանկային, այնպես էլ արտարժույթի առևտրի ոլորտում, բայց  լրագրությամբ զբաղվելու նպատակով թողել է ֆինանսական ծառայությունները։ Ներկայումս Ջարվիսը հանդիսանում է Ամերիկյան գործարար խմբագիրների և գրողների միության խորհրդի կառավարիչ։

2006 թվականի մարտի 7-ին CNBC բիզնես նորությունների ալիքը հայտարարել է, որ Ջարվիսին աշխատանքի կընդունի որպես թղթակից։  Նա CNBC-ի համաշխարհային շտաբ-բնակարանում գլխավոր առաջադրանքների թղթակից էր և լուսաբանում էր ՆԱՍԴԱՔ-ը և ՆԻՄԵՔՍ-ը։ Վերջին անգամ նա CNBC-ում հայտնվել է 2009 թվականի սեպտեմբերի 18-ին։ 2009 թվականի հոկտեմբերի 21-ին TVNewser-ը մեջբերել է CNBC-ի խոսնակ Բրայան Սթիլի խոսքերը, որոնք հաստատում էին, որ «Ռեբեկան այլևս CNBC-ում չէ և մենք նրան ամենալավն ենք մաղթում»։

2010 թվականի ապրիլի 1-ից Ջարվիսը միացել է CBS News-ին՝ հիմնականում որպես ֆինանսական թղթակից,  իսկ ավելի ուշ դարձել է CBS News-ի բիզնեսի և տնտեսագիտության թղթակիցը։ Ապրիլի 2-ին հայտարարվել է, որ նա միանում է ABC News-ին նույն ամսվա վերջին։  Մինչ այսօր նա աշխատում է որպես ABC-ի բիզնեսի և տնտեսագիտության գլխավոր թղթակից։

Ներկայումս Ջարվիսը հանդիսանում է ABC News-ի բիզնեսի, տեխնոլոգիաների և տնտեսագիտության գլխավոր թղթակիցը և Real Biz-ի հաղորդավարը, հիմնադիրը և խմբագիրը։

2017 թվականին Ջարվիսը ABC News Radio-ում թողարկել է No Limits Rebecca Jarvis-*ի* հետ նոր փոդքաստ։  2019 թվականի հունվարին Ջարվիսը ABC Radio-ի և ABC Nightline-ի հետ համատեղ դարձել է «The Dropout» կոչվող փոդքասթի վարողը, որը փաստում է Թերանոսի և Էլիզաբեթ Հոլմսի վերելքն ու անկումը։

### Ճանաչում

## Անձնական կյանք
2012 թվականի հունվարի 28-ին Ջարվիսն ամուսնացել է Մեթյու Հանսոնի հետ՝ Մինեսոտայի ՄաքՆամարա շրջանավարտների կենտրոնում։ Ռաբբի Բարրի Էքսլերը հանդիսավոր արարողությանը մասնակցում էր փեսայի հոր՝ Քրեյգ Հանսոնի հետ։ Նրանք երկուսն էլ Չիկագոյի համալսարանի շրջանավարտ են և միասին աշխատել են Չիկագոյի Bank of America Securities-ում։ Նրանք ունեն դուստր՝ Իզաբելը, որը ծնվել է 2019 թվականի փետրվարի 20-ին և որդի՝ Լեոն, որը ծնվել է 2023 թվականին։

## Ծանոթագրություններ

 
Կատեգորիա:Ամերիկացի ֆինանսիստներ
Կատեգորիա:Ամերիկացի լրագրողներ
Կատեգորիա:Ամերիկացի փոդքասթերներ